open-index/open-wikipedia-markdown huggingface dataset:
Իգոր Մորգուլով

**Իգոր Մորգուլով** (, ), ռուս դիվանագետ, Ռուսաստանի Դաշնության արտաքին գործերի նախարարի տեղակալ, միջազգային գործերով ռուսական խորհրդի նախագահության անդամ։

## Կենսագրություն
1983 թվականին ավարտել է Մոսկվայի Մ․ Լոմոնոսովի անվան պետական համալսարանին կից Ասիայի և Աֆրիկայի երկրների ինստիտուտը։ Տիրապետում է չինարեն և անգլերեն լեզուներին։

ԱԳՆ համակարգում աշխատում է 1991 թվականից, տարբեր դիվանագիտական պաշտոններ Է զբաղեցրել նախարարության կենտրոնական ապարատում և արտասահմանում (ՉԺՀ, ԱՄՆ, Ճապոնիա)։

* 2006-2009 թվականներին՝ Չինաստանի Ժողովրդական Հանրապետությունում Ռուսաստանի դեսպանատան դեսպանորդ-խորհրդական։
* 2009-2011 թվականներին՝ Ռուսաստանի ԱԳՆ Ասիայի առաջին դեպարտամենտի տնօրեն։

2011 թվականի դեկտեմբերից՝ Ռուսաստանի Դաշնության արտաքին գործերի նախարարի տեղակալ։

2018 թվականի դեկտեմբերի 3-ին Ռուսաստանի Դաշնության նախագահ Վլադիմիր Պուտինի և Ճապոնիայի վարչապետ Շինզո Աբեի միջև ձեռք բերված պայմանավորվածությունների արդյունքում հատուկ ներկայացուցիչ է նշանակվել ռուս-ճապոնական խաղաղ պայմանագրի կնքման շուրջ բանակցություններում։

Ամուսնացած է։ Ունի երկու երեխա։

## Պարգևներ
*Ռուսաստանի ԱԻՆ մեդալ «արտակարգ հումանիտար գործողությունների մասնակցին» (2007)
* «Հայրենիքին մատուցած ծառայությունների համար» 2-րդ աստիճանի շքանշան (2007 թվականի ապրիլի 9)՝ *2006 թվականին Չինաստանում Ռուսաստանի տարվա նախապատրաստման և անցկացման գործում ակտիվ մասնակցության համար*։
* Ռուսաստանի Դաշնության Կառավարության երախտագիտությունը (2009)
* Ռուսաստանի նախագահի շնորհակալությունը (2011 թվականի հունվարի 21)՝ *Կորեայի Հանրապետության կողմից Ռուսաստանի Դաշնության դրոշի (գյուսի) փոխանցման նախապատրաստմանը ակտիվ մասնակցության համար*։
* «Հայրենիքին մատուցած ծառայությունների համար» մեդալ (2011 թվական)
* Պատվո շքանշան (2013 թվականի հուլիսի 25)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բեղմնավոր աշխատանքի համար*։
* Ռուսաստանի Դաշնության նախագահի պատվոգիրը (2014)
* Բարեկամության շքանշան (2015)
* «Մարտական համագործակցության ամրապնդման համար» մեդալ (2015)

## Դիվանագիտական աստիճան
* 2-րդ դասի արտակարգ և լիազոր դեսպանորդ (2007 թվականի նոյեմբերի 28)
* 1-ին դասի արտակարգ և լիազոր դեսպանորդ (2011 թվականի ապրիլի 28)
* Արտակարգ և լիազոր դեսպան (2012 թվականի մայիսի 1)

## Ծանոթագրություններ

## Արտաքին հղումներ
* Էջը Ռուսաստանի ԱԳՆ կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Ռուսաստանի քաղաքական գործիչներ
Շշեր (նկար)

**Շշեր**, անգլիացի նկարիչ-պրեռաֆայելիտ Դանթե Գաբրիել Ռոսսետտիի կտավը՝ նկարված 1848 թվականին։ Այն նկարչի յուղաներկով նկարած առաջին կտավն է։ Այժմ գտնվում է Դելավերի նկարչական թանգարանի հավաքածուում։

## Տեղեկություն նկարի մասին
Շշեր նկարը Դանթե Գաբրիել Ռոսսետտիի համար բնանկարչության մեջ դարձել է ինքնատիպ վարժություն, որն իրականացրել է Ֆորդ Մեդոքս Բրաունի ղեկավարությամբ։ Այն եղել է յուղաներկով բնանկար նկարելու նկարչի առաջին փորձը։ 1848 թվականին Ռոսսետին առաջին պլանում նկարում է նատյուրմորտ։ Ենթադրվում է, որ հեռու պլանում նկարված կանացի մարմինը ավելացվել է նկարին 1860-ական թվականներին (շշերից մեկի վրա կա մոնոգրամ, որով այդ թվականներին ստորագրում էր Ռոսսետին)։ Կնոջ դեմքի գծերից կարելի է ենթադրել, որ բնորդուհին եղել է Ֆանի Քորնֆորթը, ում հետ Ռոսսետին ծանոթացել է 1856 թվականին։

Նկարը մնում է Ֆանի Քորնֆորթի մոտ մինչև 1898 թվականը։ Նա պահում էր նկարն իր մոտ մինչև վերջ, կարծելով, որ «այն ոչ ոք չի հասկանա ու գնահատի»։ Հետո նկարը դառնում է Դելավերի անվան նկարչական թանգարանի հավաքածուի մի մասը։ Գոյություն ունի կնոջ մարմնի մատիտով նկարված տարբերակը (վերագրվում է 1858 թվականին), որն այժմ գտնվում է Բիրմինգենի նկարչական պատկերասրահ-թանգարանի հավաքածուում։

## Ծանոթագրություններ

Կատեգորիա:1848 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Դելավերի գեղարվեստի թանգարանի նկարներ
Կատեգորիա:Նկարներ այբբենական կարգով
Մյուլհայմ ան դեր Ռուր

**Մյուլհայմ ան դեր Ռուր** (, ), քաղաք Գերմանիայի Հյուսիսային Ռեյն Վեստֆալիայում։

Ըստ 2009 թվականի տվյալների՝ բնակչությունը կազմում է 168,3 հազար մարդ, 2000-ին՝ 173,9 հազար։

## Տնտեսություն և տրանսպորտ
Քաղաքում աշխատում են *Siemens AG* և *Turck* ընկերությունները։ Այստեղ է գտնվում նաև Tengelmann Group առևտրային հոլդինգի գլխադասային գրասենյակը։

Մյուլհայմում կա երկաթուղային կայարան, որտեղ կանգ են առնում RB, RE, S Bahn գնացքները։ Գործում է նաև ավտոբուսային ցանց, որը աշխատում է նաև գիշերային ժամերի։

Քաղաքում գործում է տրամվայի ցանց, որը Էսեն քաղաքի տրամվայի ցանցի մի մասն է։ Մյուլհայմի տրամվայի ցանցը կոմբինացված է՝ կազմված սովորական տրամվայի և արագընթաց տրամվայի գծերից։ Շտադտբանի գիծը քաղաքը կապում է Էսենի հետ և Մյուլհայի տարածքում ունի 9 կայարան։ Աշխատում է U18 երթուղին։ Straßenbahn 102 և 110 երթուղիները ներքաղաքային են։ 107 երթուղին կապում է Էսենի հետ։ 112- Մյուլհայմը կապում է Օբերհաուզենի հետ, 901-ը՝ Դուսբուրգի։ Տրամվայի երթուղին անցնում է երկու գետնանցումներով։ Շտադտբանի գիծը ունի 6 կայարան, Ստրասենբանը՝ 4, որը ամբողջությամբ օգտագործում է 102 երթուղին և մասամբ 901-ը։ Հանդիպում են Mülheim Hbf կայարանում։

Քաղաքի տարածքում է գտնվում «Էսեն-Մյուլհայմ» օդանավակայանը։

## Տեսարժան վայրեր
մինի|կենտրոն

* Բրոյքսի դղյակ
* Շտյուրումի դղյակը
* Սահարնի վանք
* Ռորռայի Մյուլհայմի խուց
* Aquarius ջրի թանգարան
* Բիսմարկի աշտարակ
* Ժոզեֆ Թիսենի առանձնատուն
* Մյուլհայմի ջրակարգավորիչներ

## Միջազգային հարաբերություններ
### Քույր քաղաքներ
* , Դարլինգթոն (1953)
* , Տուր (1962)
* , Ոպոլե (1989)
* , Կֆար Սավա (1993)
* , Բեյքոզ (2007)
* , Կոուվոլա (2009)

### Համագործակցող քաղաքներ
* , Կալկիլիա

## Ծանոթագրություններ

Կատեգորիա:Հյուսիսային Հռենոս-Վեսթֆալիայի քաղաքներ
Պասա Կուատրու ազգային անտառ

**Պասա Կուատրու ազգային անտառ** (), ազգային անտառ Բրազիլիայի Մինաս Ժերայս նահանգում։ Այն ընդգրկում է Ատլանտյան անտառի տարածքը։

## Տեղագրություն
Պասա Կուատրու ազգային անտառը գտնվում է Մինաս Ժերայս նահանգի Պասա Կուատրու մունիցիպալիտետում։ Ունի 335.37 հա տարածք։ Պասա Կուատրուն ներառում է Ատլանտյան անտառի կարևոր բրածոները, ինչպիսին է *Araucaria angustifolia* մոնոկուլտուրաները, ինչպես նաև սոճու և էվկալիպտի տեսակները։ Պահպանվող տեսակներից են՝ բաշավոր գայլը (*Chrysocyon brachyurus*), օցելոտը (*Leopardus pardalis*) ու պուման (*Puma concolor*)։

Անտառն ունի նպաստավոր դիրք բացօթյա հանգստի և կրթական գործունեության համար, որոնք ուղղված են շրջակա միջավայրի իրազեկմանը և ջրային ռեսուրսների պահպանմանը։ Իպորան ջրվեժը հիմնական տեսարժան վայրն է, որտեղ այցելուները կարող են լողալ։ Դաշտախնջույքի կամ հանգստի համար կա ընդարձակ կանաչ տարածք՝ արհեստական լճերով, հրապարակներով, այգիներով, ամառանոցներով, խաղահրապարակով և խմելու ջրի աղբյուրներով։ Անտառն ունի նաև բույսերի տնկարան։

## Պատմություն
Պասա Կուատրու ազգային անտառը ստեղծվել է 1968 թվականի հոկտեմբերի 25-ին՝ դաշնային հրամանագրով։ Սկզբում այն ղեկավարվում էր նախկին Պինյու ազգային ինստիտուտի կողմից (*INP*)։ Պարկն այժմ գտնվում է Չիկո Մենդեսի Կենսաբազմազանության պահպանության ինստիտուտի ղեկավարության ներքո։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է՝ աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Անտառը դարձել է պահպանման միավորումների՝ Մանտիկեյրա մոզայիկի մի մասը, որը ստեղծվել է 2006 թվականին։ Այն նաև հանդիսանում է Սեռա դու Մանտիկեյրա էկոլոգիական միջանցքի մի մասը։

## Ծանոթագրություններ

## Աղբյուրներ
*
*
*
*

## Հետագա ընթերցում
*

Կատեգորիա:Բրազիլիայի ազգային անտառներ
Աղջիկնե՛ր, աղջիկնե՛ր, աղջիկնե՛ր

**«Աղջիկնե՛ր, աղջիկնե՛ր, աղջիկնե՛ր»** (), 1962 թվականի երաժշտական կինոկատակերգություն։ Այս ֆիլմում Էլվիս Փրեսլին կատարում է ձկնորսի դեր, որը սիրում է ազատ ծովային կյանքը և ապրում սեփական նավն ունենալու երազանքով։

Ֆիլմն առաջին անգամ ցուցադրվել է  1962 թվականի նոյեմբերի 21-ին։ Նկարահանումները տեղի են ունեցել Հավայի նահանգում։

## Սյուժե
Ռոս Քարփենթերը (Էլվիս Փրեսլի) ծովը սիրող ազատասեր ձկնորս է։ Երբ նա իմանում է, որ իր տնօրենը պատրաստվում է մեկնել Արիզոնա, որոշում է հնար գտնել նրա Westwind նավը գնելու համար և միջոց, որի մասին ամբողջ կյանքում երազել էին ինքն ու իր հայրը։

## Դերերում
* Էլվիս Փրեսլի – *Ռոս Քարփենթեր*
* Ստելա Սթիվենս – *Ռոբին Գանտեր*
* Ջերեմի Սլեյթ – *Վեսլի Ջոնսոն*
* Լորել Գուդվին – *Լորել Դոջ*
* Բենսոն Ֆոնգ – *Քին Յանգ*
* Ռոբերտ Շտրաուս – *Սեմ*
* Գայ Լի – *Չեն Յանգ*
* Ֆրենկ Պուլյա – *Հայր Սթավրոս*
* Լիլի Վալենտի – *Մայր Սթավրոս*
* Բելա Կվո – *Տիկին Յանգ*

## Մրցանակներ և անվանակարգեր
«Ոսկե գլոբուս» մրցանակ – «Լավագույն ֆիլմ-մյուզիքլ» 1963 թվականի մրցանակաբաշխության ժամանակ (այդ տարվա հաղթողը եղել է «Երաժշտության վաճառողը» () ֆիլմը)։

## Պրիմերայի ամսաթվեր
Ամսաթվերը տրված են ըստ ԿինոՊոիսկ կայքի տվյալների։
*  — 1962, նոյեմբերի 21 
*  —  1962, դեկտեմբերի 24
*  — 1963, հունվարի 16
*  —  1963, փետրվարի 4
*  — 1963, փետրվարի 8
*  —  1963, մարտի 8
*  — 1963, մարտի 22
*  —  1963, ապրիլի 11
*  —  1963, ապրիլի 12
*  —  1963, ապրիլի 27
*  —  1964, մայիսի 18

## Հետաքրքիր փաստեր
* Return To Sender երգի վրա աշխատելու ժամանակ Էլվիսն իր շարժումներով նմանակում է ամերիկացի հայտնի ռոքնռոլ երգիչ Ուիլսոն Ջեքին։
* Ֆիլմի աշխատանքային վերնագրերն են՝ «Բոլորը խոսում են միանգամից» , «Ընդունելություն տախտակամածի վրա», «Աղջիկ ամեն նավահանգստում», «Ջամբալայա»։

## Ծանոթագրություններ

## Արտաքին հղումներ
* 
* «Girls! Girls! Girls!» «allmovie» կայքում

Կատեգորիա:1960-ականների անգլերեն ֆիլմեր
Կատեգորիա:1962 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:1960-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Հավայիում
Հազար տարով, հազար դարով առաջ թե ետ, ի՜նչ կա որ

**«Հազար տարով, հազար դարով առաջ թե ետ, ի՜նչ կա որ»** Հովհաննես Թումանյանի քառյակներից, հեղինակն այն գրել է  1921 թվականի մայիսի 3-ին։

## Պատմություն
Եղիշե Չարենցի անվան գրականության և արվեստի թանգարանի Թումանյանի № 109 և № 261 ֆոնդերում  պահվում են երկու ինքնագիր, Թումանյանի ընտանիքի արխիվում պահվում են ևս երեք ինքնագիր, որոնցից ամենակատարյալը վերջին՝ Ե ինքնագիրն է։ Այս քառյակի վրա   ևս Թումանյանը կատարել է մի շարք ուղղումներ, որոնք տրվում են «Տարբերակներ» բաժնում։

Քառյակն առաջին անգամ տպագրվել է Երևանում լույս տեսած  «Նոր ուղի», ամսագիրի 1929 թվականի  № 1 համարի 8-րդ էջում, այնուհետև՝ Թումանյանի երկերի ժողովածուի 1-ին հատորի, 549-րդ էջումց։

Տպագրվում է Ե ինքնագրից։

## Ծանոթագրություններ

Կատեգորիա:Բանաստեղծություններ
Բարեուլի

**Բարեուլի** (), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։

## Դիրք
Գտնվում է ծովի մակարդակից 800 մետր բարձրության վրա։ Շրջկենտրոն Ամբրոլաուրից հեռու է 10 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 71 մարդ։

## Ծանոթագրություններ

Կատեգորիա:Ամբրոլաուրի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Շարակնոց (5092)

**Շարակնոց** (5092), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5092 թվի տակ։ Ձեռագիրը գրվել է 1666 թվականին Մարկոս աբեղա գրիչի կողմից։ Ստացողը եղել է Կիրակոս կաթողիկոսն։ Գրված է թղթի վրա, որը ունի 16.3x11 չափս։ Ձեռագիրը կազմված է 397 թերթից (և 2 մագաղաթ)։ Գրված է միասյուն, բոլորգրով։ Ունի ենթադրաբար Ներսես Շնորհալի 1, կիսախորան, լուսանցազարդ մանրանկարներ։ Կազմը՝ լուսանցազարդ։ Հիշատակարաններ գրչի՝ 33ա, 131բ, 177բ, 305ա, հետագայի՝ 178բ (18-րդ դար)։
## Բովանդակություն
* Նաև՝ Թէ ոյք են երգողք շարականաց։
* Տաղք հոգևորք։
## Ծանոթագրություններ

Կատեգորիա:Մատենադարանի ձեռագրեր
Մեկնութիւն Մատթէոսի (5133, Գրիգոր Տաթևացի)

**Մեկնութիւն Մատթէոսի, Գրիգոր Տաթևացի** (5133), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5133 թվի տակ։ Ձեռագիրը գրվել է 1427 թվականին Թորոս աբեղա, Վարդան աբեղա և Գեորգ երեց գրիչների կողմից Երուսաղեմում։ Ստացողը եղել է Մելիքսեդ վարդապետը։ Գրված է թղթի վրա, որը ունի 18x14 չափս։ Ձեռագիրը կազմված է 312 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 10բ, 58ա, 152բ, 194ա, 295ա և այլուր, հետագայի՝ 246բ (1568 թ.), 222ա (1611 թ.), 58բ, 246բ (1614 թ.), 222ա (1904 թ.):

## Բովանդակություն
*  նաև՝ նորին Լուծմունք Խրատ գրչութեան գրոց Գէորգայ Սկեռացւոյ;

## Ծանոթագրություններ
Վադիմ Սերաֆիմով

**Վադիմ Սերաֆիմով** (, ), ռուս դիվանագետ։

## Կենսագրություն
1971 թվականին ավարտել է Մոսկվայի միջազգայի հարաբերությունների պետական ինստիտուտը։ Տիրապետում է վիետնամերեն, անգլերեն և ֆրանսերեն լեզուներին։

1971 թվականից աշխատում է ԽՍՀՄ ԱԳՆ դիվանագիտական պաշտոններում։

*1994 թվականի օգոստոսի 23-ից 1999 թվականի ապրիլի 12-ը՝ Կամբոջայի Թագավորությունում Ռուսաստանի Դաշնության արտակարգ և լիազոր դեսպան։
*1999 թվականի ապրիլի 12-ից 2004 թվականի դեկտեմբերի 9-ը՝ Ասիայի երկրորդ դեպարտամենտի, Հարավարևելյան Ասիայի պետությունների ասոցիացիայի և Ռուսաստանի ԱԳՆ համասիական խնդիրների դեպարտամենտի տնօրենի տեղակալ։
*2004 թվականի դեկտեմբերի 9-ից 2009 թվականի հուլիսի 30-ը՝ Վիետնամի Հանրապետությունում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի երկու դուստր։

## Պարգևներ
«XXX տարվա անթերի աշխատանքի համար» գերազանցության նշան (2002 թվականի փետրվարի 18)՝ *երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացմանը ակտիվ մասնակցելու համար*

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի հունվարի 24)
* 1-ին դասի արտակարգ և լիազոր դեսպանորդ (1995 թվականի նոյեմբերի 10)
* Արտակարգ և լիազոր դեսպան (2006 թվականի օգոստոսի 18)

## Ծանոթագրություններ

## Արտաքին հղումներ
* Էջը Վիետնամի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Stone Cold

**Stone Cold** (), ամերիկացի երգչուհի Դեմի Լովատոյի «Confident» 5-րդ ստուդիական ալբոմից երգ (2015)։ Հեղինակներն են Լովատոն և երգչուհի Լալեն, որը նաև պրոդյուսերն է։ Թողարկվել է 2015 թվականի հոկտեմբերի 9-ին՝ ալբոմի դուրս գալուց 1 շաբաթ առաջ, որպես ալբոմի միակ պրոմո-սինգլ։ 2016 թվականի մարտի 21-ին ուղարկվել է ռադիոկայան՝ որպես երրորդ սինգլ։

Երգը դրական արձագանքներ է ստացել երաժշտական քննադատների կողմից, այն համեմատել են Լովատոյի վաղ հիթ «Skyscraper»-ի հետ (2011) և բրիտանացի երգչուհի Ադելի կատարած աշխատանքի հետ։

## Ստեղծագործություն
«Stone Cold»-ը փոփ-գերզգայուն բալլադ է՝ ոգեշնչված սոուլով։ Երգի խոսքերը մեզ տալիս են տեսնելու ցավի պատկերը, երբ նախկին ընկերը բաժանումից հետո հեռացել է ուրիշի մոտ՝ կրկին փորձելով գտնել իր երջանկությունը։ Լովատոն գովաբանվել է իր «խոնավ» մատուցման, հաջող տեքստի համար և դրական համեմատություններ է կատարել իր վաղ օրհներգ «Skyscraper»-ի և երգչուհի Ադելի հետ։

Ռայան Սիքրեթսի հետ հարցազրույցի ժամանակ Դեմին նշել է. 

Նա հավելեց, որ «Stone Cold»-ը «երգի տեսակ է, որը մարդիկ կարող են զգալ իրենց սրտով»։

## Քննադատների արձագանք
«Bustle» ինտերնետ-ամսագրից Մեգգի Մալաչը գրել է դրական արձագանք և Լովատոյին մեկնաբանել՝ իր «տաղանդի փոխարեն արտադրանքի արժեքին հենվելու համար»։ «MTV»-ից Քրիստինա Գարիբալդին գովել է Դեմիի վոկալը՝ նշելով, որ նա «հասավ նոր բարձրության»։

## Երաժշտական տեսահոլովակ
Ստուդիայի ձայնագրությունը թողարկվել է 2015 թվականի հոկտեմբերի 7-ին՝ որպես պրոմո։ Տեսահոլովակի ամբողջական տարբերակը թողարկվել է 2016 թվականի փետրվարի 23-ին։

## Հիթ-շքերթներ

## Ծանոթագրություններ

Կատեգորիա:2015 երգեր
Կատեգորիա:2016 սինգլներ
Կատեգորիա:Դեմի Լովատոյի երգեր
Կատեգորիա:Երգեր այբբենական կարգով
Կատեգորիա:Սենտիմենտալ սիրային երգեր
Կատեգորիա:Փոփ երգեր
Միլի Ավիտալ

**Միլի Ավիտալ** (, , ), իսրայելացի դերասանուհի, 1992 թվականի իսրայելական «Օսկարի» դափնեկիր։

## Կյանք և կարիերա
Միլի Ավիտալը հայրենիքում ճանաչման է արժանացել 18 տարեկանում, երբ ստացել է իսրայելական «Օսկար»՝ «Ծովի վրայով» ֆիլմում կատարած դերի համար։ Հետո նա տեղափոխվել է Նյու Յորք, որպեսզի շարունակի սովորել դերասանական վարպետություն, իսկ 1994 թվականին ստացել է գլխավոր աղջկա դերը Ռոնալդ Էմերիխայի գիտաֆանտաստիկ «Աստղային դարպասներ» ֆիլմում։

1990-ականների երկրորդ կեսին Ավիտալը կատարել է նշանակալի դերեր մի շարք ամերիկյան ֆիլմերում, որոնց թվում են «Մեռյալ»-ը Ջոնի Դեփի հետ և «Համբուրիր ձևանալով»-ը Դևիդ Շվիմերի հետ, որի հետ հետագայում սիրավեպ է ունեցել։ Հեռուստատեսությունում նա խաղացել է գլխավոր դեր իսրայելական «Ռազմագերիները» սերիալում, որի հիման վրա հետագայում նկարահանվել է ամերիկական «Հայրենիք» սերիալը։ Ամերիկյան հեռուստատեսությունում կատարել է երկրորդական դերեր «Բախում»՝ 2009-2010 թվականներին և «Փարկ ավենյու, 666»՝ 2012 թվականին սերիալներում։

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոռեժիսորներ
Կատեգորիա:Իսրայելացի մոդելներ
Կատեգորիա:Օսկարակիրներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Իսրայելցի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Իսրայելցի սցենարիստներ
Ժողովածու (5093)

**Ժողովածու** (5093), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5093 թվի տակ։ Ձեռագիրը գրվել է 14-րդ դարում Հովհաննես կաթողիկոս գրիչի կողմից։ Գրված է թղթի վրա, որը ունի 16x12 չափս։ Ձեռագիրը կազմված է 352 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ գրչի՝ 51ա, 186ա, 254բ և այլուր, հետագայի՝ 352բ (1703 թ.):
## Բովանդակություն
* Աթանասի Աղեքսանդրացւոյ Վարք Պօղոսի Անապատականի։
* Ի հարանց վարուց։
* Յովհ. Կլեմաքսի Սանդուխք գիրք։
* Ի լուծմանց Ս. Գրոց (Ժղլանաց) Վարդ. Արևելցւոյ։
## Ծանոթագրություններ

Կատեգորիա:Մատենադարանի ձեռագրեր
Ջորջ Բար

**Ջորջ Բար** (, ), ամերիկացի նկարիչ։ Առավել հայտնի է իր փորագրանկարներով, որոնցում պատկերել է Ամերիկայի արևմուտքում գտնվող անապատային և լեռնային շրջանները։

## Կենսագրություն
Բարը ծնվել է Օհայո նահանգում, իսկ 10 տարեկանում ընտանիքի հետ տեղափոխվել է Միսսուրի, որտեղ նրա հայրը բացել է տնտեսական խանութ։ Կրթվելով իր մոր կողմից՝ Բարը մեկնել է Չիկագոյի Դիզայնի ակադեմիայում սովորելու (1878) և հետ է վերադարձել 1879 թվականի ապրիլին։

Բարն աշխատել է իր հոր խանութում, բայց երբեք հետաքրքրությունը չի կորցրել արվեստի նկատմամբ։ Հաջողության է հասել վաղ հասակում՝ *Harper* *Scribner* ամսագրերին, *Frank Leslie*շաբաթաթերթին և *[[Cosmopolitan]]*-ին նկարներ մատակարարելով։ 1892 թվականին սկսել է քառամյա ծրագիր, ըստ որի Մետրոպոլիտեն թանգարանի (Նյու Յորք) համար նկարել է հնամենի թանկարժեք նմուշներ։ Այս ծրագրի միջոցով վաստակած գումարը բավական էր, որ Բարը կարողանա ամբողջ Եվրոպայով ճանապարհորդության մեկնել իր կնոջ հետ։ Հաջորդ տարիների ընթացքում նրանք այցելում են Իտալիա, Գերմանիա և Բրիտանական կղզիներ. Բարը նկարում է էսքիզներ և ջրաներկով նկարված նկարներ, որոնք հիմք էին հանդիսանալու եվրոպական վայրերի պատկերներով կտավներ ստեղծելու։

Ամերիկա վերադառնալուց մի քանի տարի անց գրիպի համաճարակի պատճառով Բարը մեկնեց Դենվեր առողջական խնդիրները լուծելու համար։ Այնտեղ, թեք և անտառոտ կիրճերում գտնվող ստուդիայում, որտեղից բացվում էր Ժայռոտ լեռների համայնապատկերը, Բարը սկսեց կենտրոնանալ այն աշխատանքի վրա, որի շնորհիվ հետագայում հայտնի է դարձել։ 1910 թվականին նա Դենվերի փողոցներից մեկում կառուցեց քարե տուն։ Կառույցը ձեռք էր բերվել Կանանց ակումբի կողմից, որը մինչև օրս շարունակում է մնալ նրա հավաքատեղին։ 1924 թվականին Բարը տեղափոխվում է Արիզոնայի Ֆինիքս քաղաք, որտեղ ցանկանում էր ապրել մինչև կյանքի վերջ։ Բնակավայրի փոփոխությունը նրան հնարավորություն ընձեռեց ընդլայնելու աշխատանքների ոճը։ Նա և իր կինը, որ մահացավ 1941 թվականին, թաղված են Քամերոնում։

Այսօր Ջորջ Բարի անունը լայնորեն ճանաչված է որպես 20-րդ դարի ամենահանճարեղ ամերիկացի փորագրանկարիչերից մեկի։ Նրա նկարների փորագրանկարները ականավոր հավաքածուների մաս են կազմում և ցուցադրված են Ամերիկայի արվեստի պատկերասրահում, Ֆրանսիական ազգային տպագրության հավաքածուում, Լյուքսեմբուրգի թանգարանում, Վիկտորիայի և Ալբերտի թանգարանում, Բրիտանական թանգարանում, Նյու Յորքի հանրային գրադարանում, Բրուքլինի թանգարանում և Վաշինգտոնի Կոնգրեսի գրադարանում։

## Ծանոթագրություններ

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի լուսանկարիչներ
Ռոյթլինգենի բարձրագույն դպրոց

**Ռոյթլինգենի բարձրագույն դպրոց** (, նախկին *FHTW Reutlingen*), պետական բարձրագույն ուսումնական հաստատություն, կիրառական գիտությունների համալսարան Ռոյթլինգենում՝ Գերմանիայի հարավում՝ Բադեն-Վյուրթեմբերգում։ Բուհում մոտ 5800 ուսանող կրթություն է ստանում, որոնց 1/4 մասը օտարերկրացիներ են, այդ թվում նաև ուսանողների փոխանակման ծրագրերով եկածները։ Ուսուցումն իրականացվում է բակալավրի և մագիստրոսի մակարդակի 45 ծրագրով։ Կամպուսը տեղակայված է Ռոյտլինգենի հարավարևմտյան մասում։

## Պատմությունը
Բուհը հիմնվել է 1885 թվականին որպես ջուլհակության դպրոց։ 1891 թվականին անվանափոխվել է և դարձել մանման  տեխնիկական քոլեջ։ 1908 թվականին քոլեջը ստացել է պետական կարգավիճակ և վերաանվանվել տեքստիլ արդյունաբերություն պետական քոլեջ։

1971 թվականին քոլեջը ստացել է պաշտոնական ճանաչում որպես Կիրառական գիտությունների համալսարան (Fachhochschule)։

2008 թվականի կեսերին Եվրոպական բիզնեսի դպրոց անվան տակ միավորվեցին միավորվեցին երեք բիզնես դպրոցներ՝ Եվրոպական բիզնես դպրոցը, Միջազգային բիզնեսի դպրոց և արտադրության կառավարում։

## Կառուցվածք
### Ֆակուլտետներ
* Կիրառական քիմիայի ֆակուլտետ (Fakultät Angewandte Chemie)
* Ինժեներական ֆակուլտետ (Fakultät Technik)
* Բիզնես-դպրոց ֆակուլտետ ESB (ESB Business School)
* Ինֆորմատիկայի ֆակուլտետ (Fakultät Informatik)
* Դիզայնի և տեքստիլի ֆակուլտետ (Fakultät Textil & Design)

## Ծանոթագրություններ

Կատեգորիա:1971 հիմնադրումներ
Կատեգորիա:Գերմանիայի համալսարաններ
Կատեգորիա:Համալսարաններ այբբենական կարգով
Զիտո

**Ժոզե Էլի դե Միրանդա «Զիտո»** (, ), բրազիլացի ֆուտբոլիստ, հանդես է եկել կիսապաշտպանի դիրքում։ Բրազիլիայի հավաքականի խաղացող։ Աշխարհի չեմպիոն՝ 1958 և 1962 թվականներին։ «Սանթոսի» կազմում անցկացրել է 733 հանդիպում և խփել 57 գնդակ։ Խաղային կարիերայի ավարտից հետո «Սանթոսում» աշխատել է որպես ադմինիստրատոր։

## Կենսագրություն
Մարզական կարիերան սկսել է «Տաուբատե» թիմում։ 1952 թվականից հանդես է եկել Սանթոսում, իսկ 1955 թվականին նորամուտը նշել Է Բրազիլիայի հավաքականում, որի հետ նվաճել է Աշխարհի երկու առաջնության գավաթ։ Իր խաղաոճի, խաղադաշտում վստահ գործողությունների և առաջնորդական որակների համար ստացել է «Ժերենտի», այսինքն՝ «Տեր» մականունը։ 1960-ական թվականների լեգենդար «ձուկ» թիմի գլխավոր մարզիչ Լուլան, հաճախ հենց Զիտոյին էր վստահում որոշել խաղը և մասնակիորեն՝ թիմի մարտավարությունը։ Զիտոն աչքի էր ընկնում նրանով, որ միշտ խրախուսում էր խաղընկերներին շարունակել գոլեր խփել, նույնիսկ այն իրավիճակներում, երբ թիմն արդեն վստահորեն գլխավորում էր հաշիվը, և խաղի ճակատագիրը պարզ էր։

Բացի առաջնորդական որակներից, Զիտոն ուներ նաև գերազանց տեխնիկա։ Հաճախ հենց նրա արդյունավետ փոխանցումներն էին գտնում Պելեն ու Կոուտինիոն, իսկ նրանց համար գեղեցիկ գոլեր խփելն արդեն տեխնիկայի հարց էր։ Զիտոն «Սանթոս»-ի կազմում հանդես է եկել 15 տարի։ Նա հաղթել է Սան Պաուլու նահանգի ինը առաջնություններ, Բրազիլիայի հինգ առաջնություններ (այդ ժամանակ մրցաշարը կոչվում էր Բրազիլիայի գավաթ), Լիբերտադորեսի երկու գավաթներ, երկու միջմայրցամաքային գավաթներ և Ռիո Սան Պաուլոյի 4 մրցաշար։ 1962 թվականի Աշխարհի առաջնության երկրորդ եզրափակչում Չեխոսլովակիայի դեմ խաղի ժամանակ Զիտո դարձել է գոլերից մեկի հեղինակ։

Ֆուտբոլիստի կարիերան ավարտելուց հետո Զիտոն մնաց Սանթոսում։ Երկար տարիներ աշխատել է ակումբի վարչությունում։

2015 թվականի հունիսի 14-ին Զիտոն մահացել է Սանտուսի հիվանդանոցում, որտեղ գտնվում էր ինսուլտով։

## Ձեռքբերումներ
*Աշխարհի առաջնությունների մասնակից՝ 1958, 1962, 1966
*Աշխարհի չեմպիոն (2) 1958, 1962
* Բրազիլիայի գավաթակիր (այժմ հաղթանակները հավասարեցվում են Բրազիլիայի չեմպիոնի տիտղոսին) (5) 1961, 1962, 1963, 1964, 1965
* Լիբերտադորեսի գավաթակիր (2) 1962, 1963
* Միջմայրցամաքային մրցաշարի գավաթակիր (2)․ 1962, 1963
* Սան-Պաուլուի մրցաշարի հաղթող (10)․ 1955, 1956, 1958, 1960, 1961, 1962, 1964, 1965, 1967, 1968
* Ռիո - Սան-Պաուլու մրցաշարի հաղթող  (4)․ 1959, 1963, 1964, 1965
* Օսվալդո Կրուզի գավաթակիր (3)․ 1955, 1961, 1962
* O’Higgins Cup-ի գավաթակիր (2)․ 1955, 1959
* Ռոքի գավաթակիր (2)․ 1957, 1963
* *«Theresa Herrera»*-ի հաղթող (1)․ 1959
* «Colombino Huelva» մրցաշարի հաղթող (1)․ 1959
* *Paris Tournament* (2)․ 1960, 1961
* *Buenos Aires Tournament* (1)․ 1965

## Ծանոթագրություններ

## Արտաքին հղումներ
* 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի աշխարհի չեմպիոններ
Կատեգորիա:Կաթվածից մահացածներ
Պոսավինա կանտոն

**Պոսավինա կանտոն** (, , ), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Օրաշյե քաղաքը։

## Աշխարհագրություն
մինի|ձախից|Բոսնիա և Հերցեգովինայի Դաշնության կանտոններ
Կանտոնը տեղակայված է երկրի հյուսիսային հատվածում։ Իր մեջ ներառում է երեք համայնք՝ Դոմալևաց Շամաց, Օջակ և Օրաշյե։

## Բնակչություն

### 2013

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության կանտոններ
Պավել Կիրսանով

**Պավել Պետրովիչ Կիրսանով** ( **Па́вел Петро́вич Кирса́нов**), Իվան Տուրգենևի «Հայրեր և որդիներ» վեպի գործող անձ։ Վեպում Բազարովի հակառակորդն է, նրա գաղափարական վեճերի հիմնական ընդդիմախոսը։

## Կյանքի պատմություն
Պավել Պետրովիչը դաստիարակվել էր դեռահասների զինվորական հաստատությունում։ Դառնալով սպա՝ նա մեծ հաջողություն էր վայելում բարձրաշխարհիկ միջավայրում։ Կիրսանովն ինքնավստահ էր, ծաղրասեր և «զվարճալի մաղձոտ»։ Նա դուր էր գալիս կանանց, հեշտությամբ սիրախաղեր սկսում նրանց հետ՝ հարուցելով տղամարդկանց նախանձը։ Քսանութ տարեկանում նա արդեն կապիտան էր, և նրան փայլուն կարիերա էր սպասվում։ Սակայն ամեն ինչ հանկարծակի փոխվում է. պետերբուրգյան բարձրաշխարհիկ միջավայրում Կիրսանովի համար ճակատագրական մի կին է հայտնվում։

Պավել Պետրովիչը սիրահարվում է բարձրաշխարհիկ միջավայրում թեթևամիտ կոկետուհու համբավ ունեցող իշխանուհի Ռ.-ին։ Սակայն Կիրսանովին սերը երջանկություն չի բերում։ Սկզբում նրանց զգացմունքները փոխադարձ էին, բայց շուտով իշխանուհի Ռ.-ն սառչում է Կիրսանովի հանդեպ։ Սակայն այդ խոչընդոտը հերոսին չի կանգնեցնում։ Երկար տարիներ նա ջանում է պահպանել այդ հարաբերությունները, երկար տարիներ այդ մաշող, քայքայիչ կիրքը նրան հանգիստ չի տալիս։

Տանջալից կերպով կապվելով իշխանուհի Ռ.-ին՝ Կիրսանովը նրան երբեք չկարողացավ հասկանալ։ Նրան ապշեցնում էին իշխանուհի Ռ.-ի տարօրինակությունները, անհավասարակշռությունը, ինչ-որ «բաղձալի ու անհասանելի» բան նրա հոգում, որտեղ ոչ ոք չի կարողացել թափանցել։ Քնքուշ հանդիպումներից հետո նա սրտում զգում է միայն «ծվատված ու դառը սրտնեղություն»։ Բաժանվելով իշխանուհի Ռ.-ից՝ Կիրսանովը փորձում է ապրել նախկին, սովորական կյանքով, ինչը, սակայն, նրան չի հաջողվում։ Նա ծերանում է, ճերմակում, սիրախաղերի մասին արդեն չի մտածում։ Շատ չանցած՝ Պավել Պետրովիչն իր եղբոր հետ միասին բնակություն է հաստատում Մարինոյում։ Կյանքի վերջին տարիներին նա տեղափոխվում է Դրեզդեն, որտեղ և իր կյանքն ապրում է միայնության մեջ։

## Հերոսի բնութագրություն
Հեղինակը Կիրսանովին բնութագրում է հետևյալ կերպ. նա ինտելեկտուալ է, սկզբունքային, խորաթափանց, վեհանձն։ Նա հիանում է անգլիացիներով, ունի կամային բնավորություն (չնայած ազատության և հավասարության մասին իր բարձր լիբերալ սկզբունքները մնում են իբրև բառեր, բայց իր ուժեղ բնավորությամբ նա իսկապես Բազարովի արժանի հակառակորդն է)։

## Գրականություն
* Е. В. Амелина, Готовимся к экзамену по литературе — Оникс 21 век, 2005. — 0с. ISBN 5-329-01102-7

## Տես նաև
*Եվգենի Բազարով

Կատեգորիա:Կերպարներ այբբենական կարգով
Կատեգորիա:Իվան Տուրգենևի վեպեր
Կրայովայի համալսարան

**Կրայովայի համալսարան** (), պետական բարձրագույն ուսումնական հաստատություն ռումինական Կրայովա քաղաքում։

## Պատմություն
Կառուցվել է 1947 թվականին՝ որպես գյուղատնտեսության բարձրագույն դպրոց։ 1948 թվականին վերածվել է գյուղատնտեսական ինստիտուտի։ 1951 թվականին Կրայովայում բացվում է Տեխնիկական ինստիտուտ, իսկ 1959 թվականին՝ նաև մանկավարժական ինստիտուտ։

1965 թվականին Ռումինիայի կառավարության հրահանգով բացվում է Կրայովայի համալսարանը։

Գտնվում է քաղաքի նախկին Արդարադատության պալատի շենքում, որը կառուցված է նեոդասական ոճով։

## Ֆակուլտետներ
Համալսարանը ունի 16 ֆակուլտետ, 2 քոլեջ և մի քանի հետազոտական կենտրոններ․

* Բանասիրական ֆակուլտետ
* Մաթեմատիկայի և բնական գիտությունների ֆակուլտետ
* Քիմիայի ֆակուլտետ
* Ֆիզիկայի ֆակուլտետ
* Սոցիալական գիտությունների ֆակուլտետ
* Աստվածաբանության ֆակուլտետ
* Ֆիզիկական դաստիարակության և սպորտի ֆակուլտետ
* Գյուղատնտսության ֆակուլտետ
* Այգեգործության ֆակուլտետ
* Իրավունքի և վարչական գիտությունների ֆակուլտետ
* Տնտեսագիտության և գործնական վարչարարության ֆակուլտետ
* Էլեկտրոտեխնիկայի ֆակուլտետ
* Մեքենաշինության ֆակուլտետ
* Էլեկտրոմեխանիկայի և ինժեներության ֆակուլտետ
* Ավտոմատացման,քոմփյութերացման և էլեկտրոնիկայի ֆակուլտետ
* Ինժեներության և տեխնոլոգիական համակարգերի մենեջմենթի ֆակուլտետ

Ճանաչված է միջազգային հարթակներում՝ «Ունիվերսիտատեա» ֆուտբոլային ակումբի շնորհիվ, որը մի քանի անգամ դարձել է Ռումինիայի չեմպիոն, Ռումինիայի ֆուտբոլի գավաթակիր։

## Կրայովայի համալսարանի տարեգրություն
Համալսարանը հրապարակում է Կրայովայի համալսարանի տարեգրություն գիտական ամսագիրը ()։

## Աշխատակազմ
* Անա Մարիա Բրինե
* Միոմիր Վուկոբրատովիչ
* Թյուդոր Գեորգե
* Քրիստինա Զամֆիր
* Իերոսիմոս II

## Ծանոթագրություններ

## Արտաքին հղումներ
* Universitatea din Craiova 
* Universitatea din Craiova

Կատեգորիա:Կրայովայի համալսարան
Նիկոլայ Կոմլիչենկո

**Նիկոլայ Նիկոլաևիչ Կոմլիչենկո** (), ռուս ֆուտբոլիստ, չեխական «Մլադա Բոլեսլավ» ակումբի հարձակվող։

## Կենսագրություն
Նիկոլայ Անատոլևիչ Կոմլիչենկոյի որդին է, որը հայտնի է «Դրուժբա», «Կուբան» և մի շարք այլ ակումբներում իր ելույթներով։ «Կրասնոդար» ակումբի սան է։ 2013 թվականին կատարել է նորամուտը երկրորդ թիմում՝ «Կրասնոդար-2»-ում, որը հանդես էր գալիս երկրորդ դիվիզիոնում։ 2014 թվականի մարտի 7-ին կատարել է նորամուտը Պրեմիեր լիգայում՝«Տոմ» ակումբի դեմ խաղում (1:1)։

2016 թվականի ամռանը վարձավճարով տեղափոխվել է Չեխական «Սլովան» (Լիբերեց)։ Պայմանագիրը նախատեսվել է մեկ մրցաշրջանի համար։ Չեխիայի առաջնությունում անցկացրել է 12 խաղ և խփել երեք գոլ։ 2016 թվականի ավարտին ժամկետից շուտ վերադարձել է հիմնական ակումբ։

2017 թվականի ամռանը վարձավճարով վարձավճարային հիմունքներով տեղափոխվել է Մլադա-Բոլեսլավ։ 2019 թվականի հունվարի 29-ին ակումբը գնել է ֆուտբոլիստի տրանսֆերը։

## Ազգային հավաքական
2014 թվականի Ռուսաստանի մինչև 19 տարեկանների հավաքականում անցկացրել է երկու խաղ և խփել 2 գոլ։

2019 թվականի մայիսի 14-ին առաջին անգամ ընդգրկվել է Ռուսաստանի հավաքականի ընդլայված կազմում՝ մասնակցելու Եվրո-2020 որակավորման փուլի՝ Սան Մարինոյի և Կիպրոսի հավաքականների դեմ խաղերին։ 2019 թվականի մայիսի 23-ին ընդգրկվել է խաղացողների վերջնական հայտացուցակում, որոնք հրավիրվել են մասնակցելու 2020 թվականի Եվրոպայի առաջնության որակավորման փուլերին, բայց երկու խաղում էլ խաղադաշտ դուրս չի եկել։

## Ձռքբերումներ
### Անհատական
* Երկրորդ դիվիզիոնի «Հարավ» տարածաշրջանի լավագույն ռմբարկու - 2015/16 (24 գոլ)։
*Չեխիայի առաջնության լավագույն ռմբարկու - 2018/19 (29 գոլ)
*Չեխիայի առաջնության լավագույն հարձակվող - 2018/19
*Չեխիայի առաջնության լավագույն լեգիոներ - 2018/19:

## Ելույթների վիճակագրություն
### Ակումբային վիճակագրություն

*2019 թվականի օգոստոսի 1-ի տվյալներով:*

## Ծանոթագրություններ

## Արտաքին հղումներ
* Ֆուտբոլիստի էջը «Մլադա Բոլեսլավի» կայքում
* Ֆուտբոլիստի էջ առաջին լիգայում

Կատեգորիա:Կրասնոդարի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դինամո Մոսկվայի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Գրիգորի Ֆեդոտովի ակումբի անդամներ
Ժողովածու (5128)

**Ժողովածու** (5128), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5128 թվի տակ։ Ձեռագիրը գրվել է 17-րդ դարում (1627-ից առաջ) Ներսես Մոկացի (Ա) և Մովսես (Բ) գրիչների կողմից Լիմում։ Գրված է թղթի վրա, որը ունի 15X9 չափս։ Ձեռագիրը կազմված է 282 թերթից։ Գրված է միասյուն, նոտրգրով և բոլորգրով։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 280 (1635 թ.), հետագայի՝ 1ա (ենթադրաբար 1637 թ.), 280բ (17-րդ դար)։

## Բովանդակություն
* Աղօթք։
* Խրատ տոմարի։
* Սակս աւելի թվին ( ենթադրաբար 1637 թ.)
* Օրհնութիւն զգեստից։
* Մատթ. Ջուղայեցւոյ Քաուածք Ը խորհրդոց Եւադրեայ։
* Խրատք (Նեղոս, Մակարիոս, Անտոն, Յովհ. Գառնեցի, Մովս. Միայնակեաց, ի Հարանց վարուց)։
* ՅԱռակացն Սողոմոնի։
* Գանձք, Տաղք, Ոտանաւորք, Ներբողք (Զաքարիա Գնունեանց, Մխ. Այրիվանեցի, Ներս. Մոկացի, Սրիկ Կոստանդ, Առաքել վրդ., Գր. Նարեկացի, Յովհ. Քերոբենց, անանունք)։
* Վարք Գր Տաթևացւոյ։
* Գր. Տաթևացւոյ Դաւանութիւն հաւատոյ։
* Հարցումն Արձանայ և պատասխանիք Եզնկայ։
* Յաղագս աւուրց հնգից տէրունականաց։
* Գրառաջք։
* Օրհնութիւնք քարոզից։
* Վարդ Արևելցւոյ Աշխարհացոյց։
* Աթանասի Աղեքսանդրացւոյ Յառաջաբան Մեկնութեան Սաղմոսաց։
* Սկիզբն անապատի կարգիլ յազգս մեր։
* Ներս. Շնորհալւոյ Հանելուկք։
* Խրատք ժամարարաց։
* Գր. Լուսաւորչի Խրատ քահանայից։
* Յովհ. Բրգութենց Պատմութիւն Ապարանից խաչին։
* Գր. Խլաթեցւոյ Խրատ ժամակարգութեանց։
* Մեկնութիւն ալէլուայ ասելույն։
* Կտակ Աւագ ուրբաթուն։
* Յովհ. Որոտնեցւոյ Քարոզ։
* Հարցմունք Հէորգայ Երզնկացւոյ և պատասխանիք Յակ. Ղրիմեցւոյ (տոմարական)։

## Ծանոթագրություններ

Կատեգորիա:Մատենադարանի ձեռագրեր
Երկու շուն

**Երկու շուն** (), Պիեռ Բոնարի 1891 թվականին նկարած նկարը, որը գտնվում է Southampton City Art Gallery անգլիական պատկերասրահում (Սաութհեմփթոն)։

## Պատմություն և նկարագրություն
1891 թվականին Պիեռ Բոնարը դառնում է մրցույթի մասնակից, որի առաջադրանքը ճաշասենյակի համար կահույքի դիզայն ստեղծելն էր։ Նրա նախագիծը չի իրականացվում, բայց Բոնարն արդեն ստեղծած դռան և պահարանի դիզայնը օգտագործում է «Երկու շուն» նկարի համար (Deux Chiens Jouant, «Երկու շուն խաղում են»)։ Նկարում պատկերված երկու պուդելների մոդել հնարավոր է, որ հանդիսացել է Բոնարի «Ravageau» անունով շունը։ Պարզ, բայց արտահայտիչ կոմպոզիցիան, նաև մի քանի «գունային բլոկերը» ցույց են տալիս նկարչի հետաքրքրությունը դեպի Ուկիյո-է-ն։ Տվյալ աշխատանքում, «Կատվի էտյուդը» նկարին հավասար, Բոնարը փորձում է օգտագործել ճապոնացի վարպետների փորձը և կենդանացնել մաքուր դեկորատիվությունը կյանքի տպավորություններով։ Միևնույն ժամանակ սև շները հեղինակի համար հանդիսանում են հաճախ կրկնվող, կարևոր թեմա։

1963 թվականին նկարը, որի չափսերը 370 (կամ 363) × 397 մմ է, հայտնվում է Սաութհեմփթոն անգլիական պատկերասրահում պատկերասրահի սեփականատիրոջ, կոլեկցիոների և արվեստի ազդեցիկ հովանավոր Արթուր Տիլդեն Ջեֆերսի (Arthur Tilden Jeffress, 1905-1961) կտակով։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1891 նկարներ
Կատեգորիա:Նկարներ այբբենական կարգով
Կատեգորիա:Պիեռ Բոնարի նկարներ
Դիմիտրիոս Վալվիս

**Դիմիտրիոս Վալվիս** (, ), 19-րդ դարի հույն իրավաբան և քաղաքական գործիչ։ 1886 թվականին կարճ ժամանակով դարձել Է Հունաստանի վարչապետ։

Հունաստանի վարչապետ Զինովիոս Վալվիսի եղբայրն է։

## Կենսագրություն
Դիմիտրիոս Վալվիսը ծնվել է 1808 թվականի մայիսի 8-ին (ըստ որոշ աղբյուրների՝ 1814 թվականին) Մեսոլոնգիոն քաղաքում, հոգևորական Իոաննիս Վալվիսի ընտանիքում։ 1821-1829 թվականների անկախության պատերազմի տարիներին Մեսոլոնգիոնը երեք անգամ պաշարել է Օսմանյան բանակը՝ 1822 , 1823 և 1825-1826 թվականներին։

Նրա հայրը՝ քահանան Իոաննիս Վալվիսը և հորեղբայրը, ինչպես նաև քահանաներ Վալվիսը և Զաֆիրիս Վալվիսը, մասնակցել են քաղաքի պաշտպանությանը երեք հարձակումների ժամանակ։ Երրորդ պաշարման հենց սկզբում դեռահաս Դիմիտրիոս Վալվիսը հոր կողմից ուղարկվեց Կալամոս կղզի, որը գտնվում էր բրիտանական տիրապետության տակ, իսկ այնտեղից՝ Իտալիա, որտեղ ապրում էր նրա քեռին՝ Սպիրիդոն Վալվիսը, որտեղ էլ ուսումնասիրել է իրավագիտություն։ 1826 թվականի ապրիլին, քաղաքի սովից հյուծված և ուժասպառ պաշտպանները հուսահատ փորձեցին ճեղքել շրջափակման օղակը, որի ընթացքում զոհվեցին քահանաներ Պանթոլեոն և Զաֆիրիս Վալվիսը։ Իոաննիս Վալվիսը եղել է քաղաքի վերջին պաշտպանների շարքում, որոնց ղեկավարում էր եպիսկոպոս Հովսեփը (Ռոգոն)։

Եպիսկոպոս Հեվսեփը և քահանա Իոաննիս Վալվիսը 3 օր պաշտպանում էին հողմաղացը, որից հետո իրենց պայթեցին այդտեղ հարձակվող թուրքերի հետ։ Դիմիտրիոս Վալվիսը, ինչպես նաև եղբայրը՝ Զինովիոսը, Պիզայում սովորում էին իրավագիտություն։ Վալվիսը հայրենիք է վերադարձել 1834 թվականին՝ պատերազմի ավարտից և Հունական պետության վերակենդանացված անկախությունից հետո։ Այդ ժամանակ Հունաստանի գահն անցնում է Բավարիայի իշխան Օտտոն I-ին, իսկ Վալվիսը իր գործունեությունը շարունակում է բավարական դատական մարմիններում։ 1872 թվականին Վալվիսը դառնում է Արեոպագոսի (Գերագույն դատարան) նախագահ և այս պաշտոնում մնում մինչև 1885 թվականը։ Որպես Գերագույն դատարանի նախագահ՝ 1874 թվականինին գլխավորում է Արտակարգ դատարանը, և հենց իր որոշմամբ սիմոնիայի համար ազատազրկվում են Դիմիտրիոս Վուլգարիսի կառավարության նախկին անդամները։

Քաղաքական անկայուն իրավիճակի պատճառով արքա Գեորգիոս I-ը 1886 թվականի մայիսի 3-ին Վալվիսին նշանակում է երկրի վարչապետ։ Վալվիսը մնում է վարչապետի պաշտոնում ընդամենը մի քանի օր, որից հետո նա վերադառնում է Գերագույն դատարանի նախագահի պաշտոնին։ Դիմիտրիոս Վալվիսին շնորհվել է Փրկչի շքանշանի Մեծ խաչ։

Դիմիտրիոս Վալվիսը մահացել է 1892 թվականի նոյեմբերի 30-ին Աթենքում։ Նա թաղված է Աթենքի առաջին գերեզմանատանը։ Դիմիտրիոս Վալվիսը ամուսնացած չէր և երեխաներ չուներ։

## Ծանոթագրություններ

Կատեգորիա:Հույն իրավաբաններ
Կատեգորիա:Հունաստանի քաղաքական գործիչներ
Կատեգորիա:Հույն դատավորներ
Կատեգորիա:Հունաստանի վարչապետներ
Զեդա Ճկղվիշի

**Զեդա Ճկղվիշի** (), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։

## Դիրք
Գտնվում է ծովի մակարդակից 750 մետր բարձրության վրա։ Շրջկենտրոն Ամբրոլաուրից հեռու է 25 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 182 մարդ։

## Ծանոթագրություններ

Կատեգորիա:Ամբրոլաուրի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Ժողովածու (5094)

**Ժողովածու** (5094), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5094 թվի տակ։ Ձեռագիրը գրվել է 17-րդ դարում Մելքոն գրիչի կողմից։ Գրված է թղթի վրա, որը ունի 18x13 չափս։ Ձեռագիրը կազմված է 142 թերթից։ Գրված է երկսյուն, նոտգրով։ Ունի լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Ենթադրաբար հիշատակարաններ գրչի՝ 41բ, 86բ և այլուր, հետագայի՝ 43բ (1904 թ.):
## Բովանդակություն
* Ի Հարանց վարուց։
* Նեղոսի խրատք։
## Ծանոթագրություններ

Կատեգորիա:Մատենադարանի ձեռագրեր
Միխայիլ Զեմսկով

**Միխայիլ Միխայլովիչ Զեմսկով** (, ), ռուս ֆուտբոլիստ, ՖԱԼ Ավանգարդ ակումբի հարձակվող և կիսապաշտպան։

## Կենսագրություն
Վլադիմիրի ֆուտբոլի սան է։ 2010-2012 թվականներին խաղացել է Վլադիմիրի շրջանի առաջնությունում «Տորպեդովեց» ակումբի կազմում։ 2011/12 մրցաշրջանում անցկացրել է 8 խաղ և խփել մեկ գոլ Վլադիմիրի «Տորպեդո» ակումբի կազմում, որը հանդես էր գալիս երկրորդ դիվիզիոնում։ 2012 մրցաշրջանում «Տորպեդոյի» կազմում սիրողական առաջնությունում անցկացրել է 14 խաղ և խփել 16 գոլ։ 2012/13 և 2014/15 մրցաշրջաններում նորից հանդես է եկել ՊՖԼ առաջնությունում՝ անցկացնելո 61 խաղ և խփելով 15 գոլ։ Ռուսաստանի ՖԱԼ գավաթի 2015 թվականի խաղարկությունում «Կռիլյա Սովետով» ակումբի կազմում անցկացրած հինգ խաղերի ընթացքում խփել է երկու գոլ, բայց արդյունքում պայմանագիր չի կնքել։ 2015/16 մրցաշրջանում տեղափոխվել է Յարոսլավլի «Շիննիկ» ակումբ, որի կազմում հասել է մինչև 2017/18 Ռուսաստանի գավաթի խաղարկության կիսաեզրափակիչ։

2014 թվականի հունվարին և փետրվարին անցկացրել է ընկերական հինգ խաղ Ռուսաստանի երիտասարդական հավաքականում, խփել երկու գոլ Էստոնիայի դեմ խաղում (3:0)։

2018 թվականի հունիսին պայմանագիր է կնքել Կուրսկի «Ավանգարդ» ակումբի հետ։

## Ընտանիք
* Եղբայրը՝ Ալեքսեյ (ծնվել է 2002 թվականին),
*  Կինը՝ Անաստասիա (2016 թվականից)։

## Ծանոթագրություններ

## Արտաքին հղումներ
* 
* 
* 

Կատեգորիա:Կռիլյա Սովետովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆակելի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:Ռուսաստանի սպորտի վարպետներ
Կատեգորիա:Տղամարդկանց ֆուտբոլի կիսապաշտպաններ
Մեսեթուրմ

**Մեսեթուրմ** (՝  «Տոնավաճառային աշտարակ»), Գերմանիայի  Մայնի Ֆրանկֆուրտում գտնվող երկնաքեր, տեղակայված է Ֆրանկֆուրտի տոնավաճառի հարևանությամբ, սակայն նրա հետ որևէ առնչություն չունի։ Աշտարակն իր բարձրությամբ երրորդն է Գերմանիայում և Եվրոպական միությունում։ Ճարտարապետը գերմանական ծագում ունեցող ամերիկացի Հելմունտ Յանն է։

Մեսեթուրմը հանդիսանում է գրասենյակային շինություն, նրա բարձրությունը  256 մետր է։ Շինությունն ունի 55 հարկ։ Շենքի բրգաձև տանիքը Մեսեթուրմի տարբերակվող հատկանիշներց մեկն է։ Այդ մասի բարձրությունը 36,3 մետր է։ Շենքի ստորգետնյա տարածքում գործում է ավտոկայանատեղի՝ մոտ 900 ավտոմեքենայի համար։ Մինչև 1997 թվականը շենքը համարվել է Եվրոպայի ամենաբարձր շենքը։

Մեսեթուրմը կառուցումից հետո՝ 1990 թվականին, դարձել է Եվրոպայի ամենաբարձր շինությունը՝ առաջ անցնելով Մոսկվայի պետական համալսարանի շենքից։ Նա այդ կարգավիճակով մնաց մինչև  1997 թվականը, երբ ավարտվեց Կոմերցբանկ-Թաուերի շինարարությունը (նույնպես գտնվում է Ֆրանկֆուրտում), իսկ ավելի ուշ՝ 2007 թվականին՝ Մոսկվայի առափնյա աշտարակը։

## Պատկերասրահ

File:Friedrich-Ebert-Anlage 2, Frankfurt.jpg
File:Sunset-maintower-2011-ffm-072-b.jpg
File:Frankfurt am Main Messeturm bei Nacht.jpg
File:Messeturm from street level.jpg


## Ծանոթագրություններ

## Արտաքին հղումներ
* Официальный сайт

Կատեգորիա:Երկնաքերներ
Կատեգորիա:Շենքեր և կառույցներ
Կատեգորիա:Աշտարակներ
Կատեգորիա:Երկնաքերներ ըստ երկրի
Կատեգորիա:Երկնաքերներ ըստ մայրցամաքի
Կատեգորիա:Երկնաքերներ ըստ բարձրության
Կատեգորիա:Շենքեր և կառույցներ ըստ տեսակի
Խարիսթվալա

**Խարիսթվալա** (), քաղաք Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։ Քաղաքի կարգավիճակ է ստացել 1956 թվականից։

## Բնակչություն
Ըստ 2014 թվականի մարդահամարի տվյալների, քաղաքի բնակչությունը կազմում է 0 մարդ։

## Ծանոթագրություններ

Կատեգորիա:Ամբրոլաուրի շրջան
Կատեգորիա:Վրաստանի բնակավայրեր
Կատեգորիա:Վրաստանի գյուղեր
Վենսենը, Ֆրանսուան, Պոլը և ուրիշները

**Վենսենը, Ֆրանսուան, Պոլը և ուրիշները** (), կինոֆիլմ՝ արտադրված Կլոդ Ներոնի կողմից։ Ֆիլմի պրեմիերան տեղի է ունեցել 1974 թվականի հոկտեմբերի 20-ին Ֆրանսիայում։

## Սյուժե
4 ընկերները՝ արտադրամասի սեփականատեր Վենսենը, բժիշկ Ֆրանսուան, գրող Պոլը և բռնցքամարտիկ Ժանը, ամեն հանգստյան օրերին հավաքվում են, որպեսզի քննարկեն իրենց խնդիրները։ Իսկ խնդիրները շատ-շատ են։ Վենսենը, Ֆրանսուան և Պոլը կրում են միջին տարիքի ճգնաժամ։

Վենսենը կոտրվել է, այժմ նա պետք է գտնի շատ գումար, սիրելին իրեն լքել է, իսկ կինը պահանջում է ամուսնալուծություն։ Ֆրանսուայի կյանքում ևս ամեն ինչ վատ է. նրա վճարովի հիվանդանոցը անհաջող շրջանի մեջ է, կինը դավաճանում է նրան տարբեր տղամարդկանց հետ։ Պոլի մոտ գործերը ևս լավ չեն. նրա գրքերը չեն տպագրվում։

Ժանը երիտասարդ է։ Նա Վենսենի համար կարելի է ասել որդի է։ Նա բավականին լավ բռնցքամարտիկ է, բայց նա ևս ունի խնդիրներ։ Նրա ընկերուհին հղի է, և նրանք այժմ դժվարություններ են կրում։ Ստեղծված իրավիճակից փոքր-ինչ դուրս գալու համար Ժանը համաձայնում է մենամարտել շատ լուրջ հակառակորդի հետ։

## Դերասանական կազմ
* Իվ Մոնտան — *Վենսեն*
* Միշել Պիկոլի — *Ֆրանսուա*
* Սերժ Ռեջանի — *Պոլ*
* Ժերար Դեպարդիե — *Ժան Լեվալե*
* Ստեֆան Օդրան — *Քեթրին՝ Վենսենի կինը*
* Մարի Դյուբա — *Լյուսի՝ Ֆրանսուայի կինը*
* Ումբերտո Օրսինի — *Ժակ*
* Լյուդմիլա Միկայել — *Մարի՝ Վենսենի սիրուհին*
* Անտոնելա Լուալդի — *Ջուլիա՝ Պոլի կինը*
* Քեթրին Ալլեգրե — *Կոլետա՝ Ժանի ընկերուհին*
* Բեթի Բակեր — *Միրիամ*
* Իվ Գաբրիելի — *Միշել*

## Ծանոթագրություններ

## Արտաքին հղումներ
*  
* 
*  
* 

Կատեգորիա:1970-ականների ֆրանսիական ֆիլմեր
Կատեգորիա:1974 ֆիլմեր
Կատեգորիա:Իտալական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Մորգան Գիբս-Ուայթ

**Մորգան Գիբս-Ուայթ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Վուլվերհեմպտոն Ուոնդերերսի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Վուլվերհեմպտոն Ուոնդերերս
Գիբս-Ուայթը Վուլվերհեմպտոն Ուոնդերերսի ակադեմիայի սան է։ Իր պրոֆեսիոնալ դեբյուտը նշեց 2017 թվականի հունվարի 7-ին՝ փոխարինման մտնելով Անգլիայի գավաթի Ստոկ Սիթիի դեմ խաղում։ Առաջին հանդիպումը առաջնությունում անցկացրեց փետրվարի 14-ին՝ Ուիգան Ատլետիկի դեմ խաղում։ 2018 թվականի հունվարին Գիբս-Ուայթը երկարաձգեց իր պայմանագիրը ակումբի հետ մինչև 2022 թվականը։ 2017-18 մրցաշրջանում Վուլվսը հաղթեց Չեմպիոնշիպը՝ տեղափոխվելով Պրեմիեր Լիգա։

Իր դեբյուտը Պրեմիեր Լիգայում Գիբս-Ուայթը նշեց 2018 թվականի օգոստոսի 11-ին՝ փոխարինելով Ժոաու Մոուտինյուին Էվերթոնի դեմ խաղում։ Դեկտեմբերի 5-ին անգլիացին գոլային փոխանցում տվեց Ռաուլ Խիմենեսին Չելսիի դեմ խաղում՝ օգնելով Վուլվսին հաղթել 2-1 հաշվով։ Առաջին հանդիպումը եվրոպական մրցաշարերում անցկացրեց 2019 թվականի հուլիսի 25-ին՝ Եվրոպայի Լիգայի որակավորման երկրորդ փուլի Կրուսեյդերսի դեմ խաղում։

## Միջազգային կարիերա
Գիբս-Ուայթը ներկայացրել է Անգլիան բոլոր տարիքային երիտասարդական հավաքականներում։ 2017 թվականի հոկտեմբերին նա մինչև 17 տարեկանների հավաքականի կազմում մասնակցեց աշխարհի առաջնությանը՝ խաղադաշտ դուրս գալով թիմի բոլոր 7 խաղերում և դառնալով 2 գոլի հեղինակ։ Գիբս-Ուայթը գոլ խփեց նաև եզրափակչի Իսպանիայի դեմ խաղում՝ օգնելով Անգլիային հաղթել 5-2 հաշվով և նվաճել գավաթը։ 2019 թվականին նա մասնակցեց Եվրոպայի Մ21 առաջնությանը՝ խաղադաշտ դուրս գալով միայն խմբային փուլի Խորվաթիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 7-ի դրությամբ*

## Նվաճումներ
### Ակումբային
**Վուլվերհեմպտոն Ուոնդերերս**

* Չեմպիոնշիպ. 2017–18

### Միջազգային
**Անգլիա Մ17**

* Ֆուտբոլի աշխարհի Մ17 առաջնություն. 2017

## Ծանոթագրություններ

## Արտաքին հղումներ
* Գիբս-Ուայթի պաշտոնական Ֆեյսբուքի էջը
* Գիբս-Ուայթի պաշտոնական Տվիտերի էջը
* Գիբս-Ուայթի պաշտոնական Ինստագրամի էջը
* Գիբս-Ուայթը transfermarkt-ում
* Գիբս-Ուայթը soccerbase.com-ում
* Գիբս-Ուայթը WhoScored.com կայքում
* Գիբս-Ուայթը Վուլվերհեմպտոնի պաշտոնական կայքում 
* Գիբս-Ուայթը Պրեմիեր Լիգայի պաշտոնական կայքում
* Գիբս-Ուայթը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Պոռնիկների միջազգային օր

thumb|right|275px|Ֆրանսիացի մարմնավաճառներին փոխադրում են Սերպետրիեր բանտ (Էթիեն Ժուրաթ, 1745թ․)
**Պոռնիկների միջազգային օր** կամ **սեռական ծառայություններ մատուցողների միջազգային օր**, նշվում է ամեն տարի հունիսի 2-ին, որի ընթացքում պատիվ են տալիս սեռական ծառայություններ մատուցողներին և ծանաչում նրանց երբեմն շահագործվող աշխատանքային պայմանները։ Իրադարձությունը հիշեցնում է Լիոնի մարմնավաճառների կողմից Սբ․ Նազիր եկեղեցու օկուպացիան, երբ հարյուրից ավելի սեռական ծառայություն մատուցողներ 1975 թվականի հունիսի 2-ին գրավեցին տարածքը, որպեսզի ներկայացնեն իրենց անմարդկային աշխատանքային պայմանները։ Օրը նշվում է 1976 թվականից սկսած։

## Նախապատմություն
thumb|right|275px|''Belle'' բրոնզե արձանը Օուդե Կերկում (Ամստերդամ)։ Հանդիսավոր կերպով բացվել է 2007 թվականի մարտին, հետևյալ գրությամբ՝ «Հրագանք ամբողջ աշխարհում սեռական ծառայություններ մատուցողների նկատմամբ»
1970 թվականին ֆրանսիական ոստիկանությունը շարունակում էր ճնշում գործադրել սեռական ծառայություններ մատուցողների նկատմամբ։ Ոստիակնության ռեպրեսիվ միջոցները ստիպեցին այդ ոլորտի աշխատողներին ավելի հաճախ իրենց գործունեությունը ծավալել գաղտնի։ Արդյունքում սեռական ծառայություններ մատուցողների պաշտպանությունը նվազեցվեց և հանգեցրեց նրանց նկատմամբ բռնությունների աճին։ Երկու սպանություններից և կառավարության՝ իրավիճակը բարելավելու պատրաստ չլինելուց հետո սեռական ծառայություններ մատուցողները Լիոնում գրավեցին Սբ․ Նազիր եկեղեցին և գործադուլ հայտարարեցին։ Գործադուլ անողները պահանջում էին պատշաճ աշխատանքային պայմաններ և խայտառակության դրոշմի վերացում։

Ոստիկանությունն ազատեց եկեղեցին 8 օր անց։ Այդ իրադարձությունը հիմք դարձավ սկսելու սեռական ծառայություններ մատուցողների իրավունքների միջազգային պաշտպանության շարժում։

## Գերմանիա
«Կանայք առանց սենյակի» դասախոսությունն ընթերցվեց Գերմանիայում (Բոխում) 2011 թվականի մայիսի 29-ին և վավերացրեց, որ 1975 թվականից սկսած սեռական ծառայություններ մատուցողների վիճակը չի բարելավվել։ Դասախոսությունը նվիրված էր հարևան Դորտմունդ քաղաքի սեռական ծառայություններ մատուցողներին, որոնք 1975 թվականին ճնշվել էին Լիոնում։

## Նման հիշատակի օրեր
* Մարտի 3 - Սեռական ծառայություններ մատուցողների իրավունքների միջազգային օր
* Դեկտեմբերի 17 - Սեռական ծառայություններ մատուցողների նկատմամբ բռնությունների դադարեցման միջազգային օր

## Ծանոթագրություններ

## Գրականություն
* Agustín, Laura Maria. *"Sex at the Margins: Migration, Labour Markets and the Rescue Industry"*, 2007, Zed Books, 
* Agustín, Laura Maria. *The Naked Anthropologist* http://www.lauraagustin.com.
* Kempadoo, Kamala (editor) & Doezema, Jo (editor). *"Global Sex Workers: Rights, Resistance, and Redefinition"*, 1998, Routledge, 
* Leigh, Carol. *"Unrepentant Whore: The Collected Works of Scarlot Harlot"*, 2004, Last Gasp, 
* Nagle, Jill. *"Whores and Other Feminists"*, 1997, Routledge, 
* Pheterson,Gail. *"A Vindication of The Rights of Whores"*, 1989, Seal Press 
* Weitzer, Ronald. 1991. *"Prostitutes' Rights in the United States"*, *Sociological Quarterly*, v. 32, no.1, pages 23–41.''
* 
*

Կատեգորիա:Կանանց իրավունքներ
Կատեգորիա:Մարմնավաճառություն
Կատեգորիա:Միջազգային օրեր
Կատեգորիա:Սեքս և հասարակություն
Կատեգորիա:Ֆեմինիզմ